Document ID: /roh_data/filtered/fineweb-2-filterrobots_roh.jsonl.gz/69224

Il chaschiel uschè sco ses signun?
- Mesemna, 23.9.2015, 18:45
Ins di adina ch’in chaun saja sco ses patrun. E co è quai cun il chaschiel? Pon ins dir ch’il chaschiel saja uschè sco ses signun?
A chaschun da la premiaziun dil chaschiel d’alp avain nus dumandà il persunal d’alp sco era ils experts da chaschiel, sch’il chaschiel è propi sco ses signun.
Ina tschert’influenza
Il signun ha segir ina tschert’influenza sin il chaschiel. Però na dependa quai ên mintga cas betg mo dal signun. I dependa da tut il persunal ch’è sin l’alp, da l’alp sezza sco era da las cundiziuns sin l’alp.